दोनों झंडे उतरवाकर संभाल ली स्थिति
शौर्य दिवस पर जुलूस निकलने से पहले बाजना बस स्टैंड के पास मोबाइल टावर पर झंडा बांधने की बात पर विवाद की स्थिति बन गई। पुलिस ने दोनों टावर से झंडे उतार दिए।
पुलिस के अनुसार बाजना बस स्टैंड के पास निजी भूमि पर मोबाइल के दो टावर पर ईद मिलादुन्नबी पर दो झंडे थे। शौर्य दिवस पर जुलूस निकलने से पहले बजरंग दल के एक कार्यकर्ता ने टावर से एक और झंडा बांध दिया। टावर की भूमि वाले परिवार ने झंडा बांधने का विरोध किया तो बाजना बस स्टैंड चौराहे पर एकत्रित बजरंग दल कार्यकर्ताओं ने नारेबाजी शुरू कर दी। एएसपी डॉ. प्रशांत चौबे और सीएसपी पी.एस.राणावत ने विहिप पदाधिकारियों और टावर के भूमिस्वामी से चर्चा की और टावर से दोनों झंडे उतरवा दिए। डालू मोदी चौराहे से पैलेस रोड तरफ जा रहे जुलूस में शामिल युवकों ने एक युवक के साथ मारपीट की। घायल युवक को पुलिस ने जिला अस्पताल पहुंचाया जहां उपचार के बाद उसे छुट्टी दे दी। माणकचौक थाने में आठ नामजद सहित पचास आरोपियों के खिलाफ बलवा और मारपीट की धारा में प्रकरण दर्ज किया है। टीआई विपिन बाथम ने बताया खातीपुरा निवासी 18 वर्षीय शाहरुख पठान माणक चौक में इकबाल बूट हाउस में काम करता है। दोपहर 3.30 बजे वह बाइक पर घर से दुकान जा रहा था। जुलूस में शामिल युवकों ने पैलेस रोड पर डालू मोदी चौराहे के पास मारपीट की। शाहरुख की रिपोर्ट पर आरोपी बलवंत, राजेंद्र, भीम, धीरज, गोलू, भय्यू, लाला, राहुल आदि 50 युवकों के खिलाफ बलवा और मारपीट की धाराओं में प्रकरण दर्ज किया है।
hin_Deva hin_Deva hin_Deva